**E L ŐT E R J E S Z T É S**

**Szombathely Megyei Jogú Város Közgyűlése Gazdasági és Jogi Bizottságának**

**2022. június 20-i ülésére**

**Javaslat a bölcsődei feladatok ellátására kötött megállapodásokkal kapcsolatos döntés meghozatalára, valamint Ják község vonatkozásában szociális feladat ellátására vonatkozó megállapodás megkötésének jóváhagyására**

1. Szombathely Megyei Jogú Város Önkormányzata 5 településsel (Gencsapáti, Torony, Sé, Ják, Nárai) kötött a gyermekek bölcsődei ellátására vonatkozó megállapodást. A hozzájárulás összege a vidéki önkormányzatok tekintetében egységesen kiszámított díj, amely összeg a megállapodás alapján minden év június 30. napjáig felülvizsgálásra kerül. A Közgyűlés 16/2021. (VI.24.) Kgy. számú határozata alapján a hozzájárulás összege 2021. évben 3.000,- Ft/nap/gyermek volt.

A Bizottság javasolja a Közgyűlésnek, hogy 2022. július 1. napjától a szolgáltatásért fizetendő térítési díj összege a 2021. évi 3.000,- Ft/nap/gyermek összegről 5.495 Ft/nap/gyermek összegre módosuljon. A veszélyhelyzettel összefüggő átmeneti szabályokról szóló 2021. évi XCIX. törvény csak 2022. június 30. napjáig rögzítette az önkormányzat által nyújtott szolgáltatásért járó helyi díjak mértékét, így az emelésnek nincs akadálya.

A szerződések vonatkozó pontja 2022. július 1. napjától így az alábbiak szerint módosulna:

„A felek megállapodnak abban, hogy 2022. július 1. napjától 2023. június 30. napjáig a hozzájárulás összege 5.495,- Ft/nap/gyermek.”

A megállapodások egyéb rendelkezései változatlanul hatályban maradnak.

1. Ják Község Önkormányzatának képviselő-testülete a 44/2022. (V.23.) számú önkormányzati határozatában döntött arról, hogy a szociális igazgatásról és szociális ellátásokról szóló 1993. évi III. törvény 90. § (4) bekezdésében nevesített felhatalmazás alapján a házi segítségnyújtás szolgáltatást Szombathely Megyei Jogú Város Önkormányzatával kötendő feladatellátási megállapodás keretében szeretné a jövőben biztosítani.

A tervezett feladatellátási megállapodás alapján a szerződésben vállalt feladatok teljesítéséért az ellátottakra tekintettel Ják község hozzájárulást fizet a többi önkormányzattal egyezően az alábbiak szerint:

Házi segítségnyújtás személyi gondozás: 1780,- Ft/ gondozási óra

Házi segítségnyújtás szociális segítés: 2240,- Ft/ gondozási óra

Jelzőrendszeres házi segítségnyújtás: 720,-Ft / gondozási nap

Ják Község Önkormányzata Szombathely Megyei Jogú Város Önkormányzatával a házi segítségnyújtásra vonatkozó feladatellátási megállapodást 2022. szeptember 1. napjától 2023. március 31. napjáig kívánja megkötni.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2022. június „ „**

**/: Dr. László Győző :/**

**I.**

**HATÁROZATI JAVASLAT**

**…./2022.(VI.20.) GJB. sz. határozat**

A Gazdasági és Jogi Bizottság a „Javaslat a bölcsődei feladatok ellátására kötött megállapodásokkal kapcsolatos döntés meghozatalára, valamint Ják község vonatkozásában szociális feladat ellátására vonatkozó megállapodás megkötésének jóváhagyására” című előterjesztést megtárgyalta és az SZMSZ 51. § (3) bekezdés 7. pontja alapján Szombathely Megyei Jogú Város Önkormányzata, valamint Gencsapáti, Torony, Sé, Nárai, Ják települések önkormányzatai között bölcsődei feladatok ellátására kötött megállapodások módosítását az előterjesztés szerinti tartalommal jóváhagyásra javasolja a Közgyűlésnek.

**Felelősök:** Bokányi Adrienn a Gazdasági és Jogi Bizottság elnöke,

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal

**II.**

HATÁROZATI JAVASLAT

**…./2022.(VI.20.) GJB. sz. határozat**

A Gazdasági és Jogi Bizottság a „Javaslat a bölcsődei feladatok ellátására kötött megállapodásokkal kapcsolatos döntés meghozatalára, valamint Ják község vonatkozásában szociális feladat ellátására vonatkozó megállapodás megkötésének jóváhagyására” című előterjesztést megtárgyalta és az SZMSZ 51. § (3) bekezdés 7. pontja alapján a házi segítségnyújtás szolgáltatásra vonatkozó feladatellátási megállapodás megkötését 2022. szeptember 1-től 2023. március 31-ig Szombathely Megyei Jogú Város Önkormányzata valamint Ják Község Önkormányzata között az előterjesztés szerinti tartalommal jóváhagyásra javasolja a Közgyűlésnek.

**Felelősök:** Bokányi Adrienn a Gazdasági és Jogi Bizottság elnöke,

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal